
Om  Glykogcnets  og  Sukkerets  Oprindelse  og  Uolie 
i  den  dyriske  Organisme. 

Af  Prof.  Panuiii. 

Siden  Selskabet  udsalte  sit  Prisspørgsmaal  for  1 850  om  Sukkerets 
Oprindelse  i  Leveren  o.  s.  v. ,  ere  mange  og  vigtige  Arbeider 
over  de  med  Amylum  beslægtede  Stofler,  og  især  om  det  netop 
1856  opdagede  Glykogens  Forekomst  og  Oprindelse  i  den  dyriske 
Organisme,  fremkomne.  Naar  man  har  gjennemgaaet  de  Fremskridt, 
som  skyldes  disse  Undersøgelser,  vinder  Spørgsmaalet  om  Gly- 
kogenets  Omdannelse  og  Rolle  i  Organismen  en  stor  Interesse. 
Undersøger  man  nu  de  med  Hensyn  til  dette  Spørgsmaal  fore¬ 
liggende  Data,  saa  kommer  man  til  det  Resultat,  at  Glykogenets 
Omdannelse  til  Sukker  hidtil  endnu  er  den  eneste  af  dets  For¬ 
andringer,  som  med  Sikkerhed  kan  paavises  i  Organismen. 

Bernard  s  Opfattelse,  ifølge  hvilken  der  bos  det  sunde 
Dyr  af  Leverens  Glykogen  altid  skulde  dannes  Sukker,  der  som 
en  stadig  Secretion  skulde  gaae  over  i  Levervenernes  Blod  og  som 
derefter  skulde  destrueres  i  Lungerne,  kan  rigtignok  ikke  fuld¬ 
stændig  opretholdes  ligeoverfor  et  først  af  1‘avy  meddelt  og  der¬ 
næst  i  den  sidste  Tid  af  M eissner,  Ritter  og  Robert 
M’Donnell  stadfæstet  Forsøg.  Ved  at  aabne  Underlivet  paa 
en  sund  Kanin  eller  Rund,  og  ved  dernæst,  saa  hurtigt  som 
muligt,  at  udskjære  og  undersøge  et  Stykke*Lever  af  et  endnu 
levende  Dyr  finder  man  nemlig  virkelig  kun  meget  lidt  eller 
slet  intet  Sukker  i  Levervævet,  som  derimod  en  kort  Tid  der¬ 
efter,  f.  Ex.  efter  et  Quarteerstid,  er  rigt  paa  Sukker.  Efter  ved 
et  foreløbigt,  efter  den  af  Meissner  angivne  Fremgangsmaade 

anslillet  Forsøg,  at  have  overbevist  mig  om  Rigtigheden  af 
denne  Angivelse,  der  endnu  ikke  syntes  mig  at  være  bevist,  saa 
længe  kun  Pavy’s,  i  flere  Henseender  mangelfulde  og  utilfreds¬ 
stillende  Meddelelser  forelaae,  modificerede  jeg  dette  Forsøg  saa- 
ledes,  at  det,  ved  en  tilnærmelsesvis  quanlitativ  Restemmelse, 
bedre  end  ved  de  hidtil  foreliggende  qualitative  Forsøg  syntes 
mig  al  vise  den  høist  mærkværdige  Hurtighed,  hvormed  Sukker¬ 
dannelsen  i  Levervævet  optræder  og  tiltager  efterat  Dyrets  Under¬ 
liv  er  aabnet. 

I  flere  smaa  Porcellainsskaale,  som  vare  opstillede  ved 
Siden  af  hinanden,  blev  Vand  opvarmet  til  Kogning  saaledes,  at 
Vandmængden  i  alle  Skaalene,  saa  vidt  som  muligt,  var  lige  stor 
i  det  Øieblik,  da  Levervævet  blev  nedlagt  i  dem.  Efter  at  Alt 
saaledes  var  forberedt,  aabnede  jeg  Underlivet  paa  en  sund  og 
kraftig  Kanin  ved  et  stort  Tværsnit,  udskar  et  Stykke  af  Leveren, 
veiede  det  saa  hurtigt  som  muligt  og  kastede  det  i  fintskaaren 
Tilstand  i  det  kogende  Vand.  Dette  gjentoges  derefter  paa 
samme  Maade  med  de  følgende  Stykker  af  Levervævet  saaledes, 
at  altid  et  lige  stort  Quantum  Lever  blev  udkogt  i  et  lige  stort 
Quantum  Vand.  Sukkermængden  i  de  derved  erholdte  filtrerede, 
saa  vidt  som  muligt  lige  store  Portioner  af  Levervævets  Decoct, 
blev  dernæst  bestemt  efter  Bar  res  wil  ls  Methode,  idet  jeg  under¬ 
søgte,  hvor  mange  Volumina  af  Decoctet  der  udfordredes  til 
under  rask  Kogning  at  affarve  altid  lige  store  Quantiteter  af 
den  blaae  Prøvevædske.  Resultatet  var  da  følgende: 

Af  1ste  Portion  of  Levenai,  odskaaret  2  Uinulcr  efterat  Underlivet  var  aabnet,  udfordredes  24  Vol.  Lererdecoct. 

Saaledes  var  Sukkermængden,  omtrent  5  Minuter  efter  at  Under¬ 
livet  var  aabnet,  dobbelt  saa  stor,  som  2  Minuter  efter  at 
denne  Operation  var  udført;  i  de  dernæst  følgende  2  Minuter 
var  Mængden  steget  til  det  Tredobbelte,  atter  3  Minuter  senere 
til  det  Firedobbelte  o.  s.  v. ,  saaledes,  at  Sukkermængden  i 
Løbet  af  22  Minuter  var  blevet  12  Gange  saa  stor  som  den  var 
i  den  1ste  Portion,  2  Minuter  efter  at  Underlivet  var  aabnet. 
Det  maa  endnu  bemærkes,  at  Kaninen  udførte  heftige  vilkaarlige 
Bevægelser  og  blinkede  med  Øinene,  medens  de  5  første  Lever¬ 
portioner  bleve  udskaarne;  derefter  tiltog  Matheden  med  For¬ 
blødningen  og  ved  Forsøgets  Slutning  var  den  død. 

Den  yderst  ringe  Mængde  eller,  ved  en  meget  hurtig  Frem- 
gangsmaade,  endog  totale  Mangel  paa  Sukker  i  det  først  ud¬ 
skaarne  Stykke  Lever  synes  nu  unægtelig  at  vise,  at  der  ikke 
altid  og  stadig  dannes  Sukker  i  Leveren,  navnlig  ikke  naar 
Dyret  befinder  sig  i  Ko  og  Hvile.  Den  virkelig  forbausende 
Hurtighed,  hvormed  Sukkermængden  i  Leveren  tiltager,  berøver 
ogsaa  Bernards  saakaldte  Fundamentalforsøg  sin  Beviskraft. 
Dette  Forsøg  bestaaer  som  bekjcndt  deri,  at  man,  efter  at  have 
aabnet  Underlivet  og  underbundet  de  store  Kar  paa  et  Dyr,  som 
er  dræbt  4—5  Timer  efter  et  rigeligt  Kjødmaaltid,  finder  meget 
Sukker  i  Levervenernes  Blod,  en  ringere  Mængde  i  høire  Hjertes 
og  Lungearteriernes,  men  intet  i  Portaarens,  Arteriernes  eller  de 
øvrige  Veners  Blod.  Dette  Forhold  kan  nu  forklares  saaledes, 
at  det  Blod,  som  er  i  nærmeste  Berørelse  med  Levervævet, 
Leverveneblodet ,  meget  snart  ved  Diffusion  fra  Levervævet 
bliver  rigt  paa  Sukker,  som  ogsaa,  omendskjøndt  i  ringere 
Mængde,  ved  Diffusion  kan  udbrede  sig  til  høire  Hjertes  og 
til  Lungearteriernes,  men  ikke  til  Portaarens  eller  til  Ar¬ 
teriernes  eller  til  de  andre  Veners  Blod,  fordi  det  dels  ved 
Ligaturerne,  dels  ved  Haarkarnæt  er  skilt  fra  Levervævet.  Dette 
Bernards  Fundamentalforsøg  beviser  altsaa  ikke,  saaledes 
som  man  hidtil  antog,  at  der  stadig  dannes  Sukker  i  Leveren,  og 

heller  ikke,  at  det  i  dette  Organ  dannede  Sukker  decomponeres 
i  Lungerne. 

Men  paa  den  anden  Side  berettiger  denne  nye  Kjendsgjer- 
ning  paa  ingen  Maade  til  at  erklære  Sukkerdannelsen  i  Leveren 
for  et  Cadaverphænomen ,  saaledes  som  Pavy  og  M’Donnell 
have  meent.  At  Blodet  ikke  blot  ved  mangfoldige  Indgreb  i 
Nervesystemet,  men  ogsaa  efter  heftige  Bevægelser,  Anstrengel¬ 
ser  ved  Aandedrættet,  ved  Irritamenter,  som  træffe  Leveren  eller 
Lungerne  o.  s.  v. ,  bliver  sukkerholdigt,  og  ofte  i  den  Grad,  at 
Sukkeret  gaaer  over  i  Urinen,  kan  ikke  benægtes,  og  det  benægtes 
da  heller  ikke  hverken  af  Pavy  eller  af  M’Donnell.  Disse  be¬ 
tvivle  heller  ikke  at  denne  Sukkerdannelse  udgaaer  fra  Leverens 
Glykogen,  men  de  antage,  at  den  hos  levende  Individer  ikke  finder 
Sted  i  Leveren,  men  i  Blodet.  Pavy,  til  hvem  M’Don  n e  1 1  slutter 
sig,  antager,  at  der  ved  Bespirationsanstrengelser  o.  s.  v.  pres¬ 
ses  Glykogen  fra  Leveren  over  i  Blodet,  og  at  det  her  ved  et 
Ferment,  der  efter  Pavy  saavel  er  tilstede  i  Blodet  som  i  Leveren, 
omdannes  til  Sukker.  At  dette  Ferment  ikke  allerede  skulde 
omdanne  det  Glykogen,  som  findes  i  Leveren,  sammen  med  det, 
og  det  ved  den  for  Omdannelsen  gunstigste  Temperatur,  for¬ 
klarer  Pavy  ved  den  paafaldende  Antagelse,  at  Nerverne 
her  skulde  forhindre  begge  Stoffers  Indvirkning  paa  hinanden. 
Men  en  saadan  Hypothese,  der  savner  al  Analogi,  er  ganske 
ufornøden,  da  der  slet  ikke  foreligger  noget  Factum,  som  nød¬ 
sager  os  til  at  antage,  at  Glykogenets  Omdannelse  finder  Sted 
i  Blodet  og  ikke  i  Leveren.  Derimod  tale  følgende  Forhold 
meget  bestemt  imod  Pavy  s  Antagelse: 

1)  Glykogenets  Diffusionsevne  er  yderst  ringe  i  Sammen¬ 
ligning  med  Sukkerets;  Glykogenet  kan  derfor  kun  meget  van¬ 
skeligt,  i  meget  ringe  Mængde  og  meget  langsomt  fra  Lever¬ 
vævet  gaae  over  i  Blodet.  2)  Det  Ferment,  hvorved  Glykogenet 
omdannes  til  Sukker,  dannes  i  selve  Levervævet,  efter  at  dette 
ved  Udvadskning  er  befriet  for  alt  Blod;  derimod  savnes  det 
ofte  i  Blodet,  hvilket  fremgaaer  afSchiffs  og  Mcissncrs  For- 

søg,  ved  hvilke  Glykogen,  som  injiceres  i  Blodet,  ingenlunde  al¬ 
tid  omdannedes  til  Sukker.  3)  Den  overordentlige  Hurtighed, 
hvormed  Blodet,  ifølge  Ba vvs  Angivelser,  næsten  øieblikkelig 
bliver  sukkerholdigt,  naar  Dyret  udfører  heftige  Bevægelser,  er 
aldeles  uforenelig  med  Glykogenets  ogsaa  af  ham  anerkjendte 
yderst  ringe  Diffusionsevne.  4)  I  det  af  mig  ovenfor  meddelte 
Forsøg  var  Dyret  endnu  levende,  udførte  heftige  vilkaarlige  Be¬ 
vægelser  og  blinkede  med  Øinene  ved  Undersøgelsen  af  den 
5te  Leverportion,  der  allerede  indeholdt  meget  Sukker. 

Alle  de  hidtil  bekjendte  Data  lede  os  saaiedes  til  at  antage, 
at  det  Ferment,  hvorved  Glykogenet  omdannes  til  Sukker,  i 
Dyrets  hvilende  Tilstand  rigtignok  ikke  eller  kun  i  yderst  ringe 
Mængde  er  tilstede  i  Levervævet,  men  at  det  meget  hurtigt  kan 
opstaae  i  eller  overføres  til  samme,  sandsynlig  ved  forandrede 
Kredsløbsforhold,  og  det  ikke  blot  efter  Døden,  men  ogsaa  i 
levende  Live,  navnlig  ved  lnnervationens  Indvirkning. 

Hvad  der  dernæst  bliver  af  det  Sukker,  som  saaiedes  i  den 
levende  Organisme,  ogsaa  under  Livsforhold,  som  maa  betegnes 
som  normale,  kan  opstaae  og  ofte,  om  end  ikke  stadig,  opstaaer 
af  Glykogenet,  er  endnu  ikke  afgjort.  Hypothesen  om  Sukkerets 
Destruction  i  Lungerne  har  vel  ved  det  meddelte  Forsøg  mistet 
et  tilsyneladende  Bevis,  men  den  er  dermed  paa  ingen  Maade 
modbevist,  især  da  ogsaa  andre  Forhold  og  Iagttagelser  tale  for 
Sukkerets  endelige  Omdannelse  til  Kulsyre  og  Vand  ved  Kespira- 
tionsprocessen.  Den  er  under  alle  Omstændigheder  endnu  frem¬ 
deles  den  sandsynligste  Hypothese,  og  langt  sandsynligere  end 
Pavys  Gisning,  ifølge  hvilken  det  i  Organismen  dannede  Suk¬ 
ker  altid  kun  skulde  udskilles  med  Urinen,  som  et  Excrelions- 
product. 

Det  er  ifølge  det  Meddelte  rigtignok  sandsynligt,  at  Glyko¬ 
genet,  saasom  det  ikke  altid  og  udelukkende  synes  at  omdannes 
til  Sukker,  ogsaa  har  en  anden  Betydning  for  Organismen. 
Men  hvori  denne  bestaaer  kan  endnu  ikke  angives  med  Bestemt¬ 
hed.  Dets  udbredte  Forekomst  i  de  fleste  Væv  under  deres 

l'øtale  Udvikling  gjør  det  rimeligt,  at  det  spiller  en  væsentlig 
Rolle  ved  Celledannelsen.  M’Donnell  har  søgt  at  begrunde 
denne  Mening  ogsaa  for  det  Glykogens  Vedkommende,  som  i  den 
udviklede  Organisme  normalt  findes  i  Leverens  Væv,  idet  han 
mener,  at  dette  skulde  afgive  den  væsentligste  Del  af  Materialet 
for  Dannelsen  af  hvide  blodlegemer.  Denne  Hypothese  hviler 
imidlertid  paa  meget  usikkre  Forudsætninger.  Den  nye  Iagttagelse 
han  selv  har  gjort,  at  Levervenernes  Illod  skal  udmærke  sig  ved 
en  paafaldende  Rigdom  paa  den  af  mig  i  1850  nærmere  be¬ 
skrevne  og  som  Serumcaséin  betegnede  Albuminatmodificalion, 
beviser  aabenbart  ikke  hans  Gisning.  En  anden  Hypothese,  som 
Bernard  engang  har  forsvaret,  men  senere  synes  at  have  op¬ 
givet,  og  som  nu  har  fundet  en  Forsvarer  i  Pavy,  er  at  Glyko- 
genet  normalt  skulde  omdannes  til  Fedt,  men  ogsaa  om  denne 
Gisning  maa  man  sige,  at  den  hverken  er  bevist  eller 
modbevist. 

Theorien  for  den  som  Diabetes  mellitus  betegnede  Sygdom 
synes  ved  alle  de  nyere  og  nyeste  Undersøgelser  kun  at  modi¬ 
ficeres  i  een  Henseende,  nemlig  for  saa  vidt,  som  man  maa  an- 
erkjende,  at  den  muligvis  kan  have  flere  forskjellige  Udgangs¬ 
punkter,  eller  med  andre  Ord,  at  man  maaskee  vil  komme  til  at 
skjelne  imellem  flere  forskjellige  Arter  af  Diabetes  mellitus. 
Forekomsten  af  flere  forskjellige  Sukkerarter  i  diabetisk  Urin, 
Glykogenets  Forekomst  paa  forskjellige  Steder,  ogsaa  i  den  ud¬ 
viklede  Organisme,  Sukkerets  Overgang  i  Urinen  ved  meget  rige¬ 
lig  Nydelse  af  Amylum  og  Sukker  saaveisom  under  Lactationen 
og  Bertil  o  le  ts  Opdagelse,  at  Glycerin  kan  omdannes  til  Sukker, 
henpege  paa  en  saadan  Mulighed.  I  de  allerfleste  Tilfælde  synes 
det  imidlertid  dog  at  være  Leverens  Glykogen,  som  er  Ud¬ 
gangspunktet  for  Diabetes  mellitus,  og  med  Hensyn  til  denne 
uden  Tvivl  sædvanligste  Art  af  Diabetes  synes  der  ikke  at  fore¬ 
ligge  nogen  Anledning  til  at  modificere  eller  opgive  den  velhe- 
kjendle,  især  ved  Bernard  s  Undersøgelser  begrundede  Theorie. 


